ΓΡΑΠΤΗ ΕΡΩΤΗΣΗ P-1170/96 υποβολή: Anne McIntosh (PPE) προς την Επιτροπή (3 Μαΐου 1996)

Θέμα: Στήριξη της ευρωπαϊκής αγοράς βοείου κρέατος

Έχοντας κατά νου το βάρος των αποδεικτικών στοιχείων όσον αφορά τη σχέση ανάμεσα στη σπογγώδη εκγεφαλοπάθεια των βοοειδών (BSE) και την ασθένεια Creutzfeldt- Jacob (CJD) και έχοντας κατά νου ότι η Παγκόσμια Οργάνωση Υγείας έχει δηλώσει ότι υπάρχει μόνον πολύ μικρή δυνατότητα να συνδέονται ενδεχομένως μεταξύ τους, προτίθεται η Επιτροπή να παραδεχθεί ότι η απαγόρευση εξαγωγής βρετανικού βοείου κρέατος για διάστημα άνω των δύο μηνών αποτελεί μέτρο που είναι δυσανάλογο προς τον κίνδυνο;

Η Επιτροπή των Ευρωπαϊκών Κοινοτήτων ακολούθησε τις συστάσεις της Παγκοσμίου Οργανώσεως Υγείας σχετικά μετ τα επίπεδα των αζωτούχων ενώσεων στο ύδωρ 7 γιατί δεν προτίθεται να πράξει το ίδιο στην περίπτωση BSE - CJD; Η Παγκόσμια Οργάνωση Υγείας έχει δηλώσει ότι ο κίνδυνος να προσβληθούν άνθρωποι από CJD λόγω της BSE στα βοοειδή είναι ελάχιστος. Δεν το δέχεται η Επιτροπή αυτό;

Συμφωνεί η Επιτροπή ότι έχουν πληγεί όλες οι εξαγωγές βοείου κρέατος από την Ευρωπαϊκή Ένωση προς τρίτες χώρες και όχι μόνον οι εξαγωγές από τη Βρετανία;

Σε ποίες ενέργειες προβαίνει η Επιτροπή για να εμποδίσει και να θέσει υπό έλεγχο την εκδήλωση CJD στις χώρες όπου δεν υπάρχουν βοοειδή που έχουν πληγεί από BSE;

Απάντηση του κ. Fischler εξ ονόματος της Επιτροπής (3 Ιουνίου 1996)

Οι διαβουλεύσεις με εμπειρογνώμονες που συγκάλεσε η Παγκόσμια Οργάνωση Υγείας (ΠΟΥ) στις 2-3 Απριλίου 1996 για θέματα δημόσιας υγείας σχετικά με τις μεταδοτικές σπογγώδεις εγκεφαλοπάθειες του ανθρώπου και των ζώων συνεπέραναν ότι δεν έχει ακόμη αποδειχθεί η ύπαρξη συνδέσμου μεταξύ της V-CJD (της νέας μορφής της νόσου Creutzfeldt-Jacob) στο Ηνωμένο Βασίλειο και του αποτέλεσματος της έκθεσης στον παθογόνο παράγονται της σπογγώδους εγκεφαλοπάθειας των βοοειδών (ΣΕΒ), ότι η πλέον πιθανή υπόθεση για την V-CJD είναι η έκθεση του πληθυσμού του Ηνωμένου Βασιλείου στην ΣΕΒ και ότι απαιτούνται επειγόντως περαιτέρω στοιχεία με βάση επιστημονικές μελέτες για τις εν λόγω περιπτώσεις της νέας μορφής της ασθένειας.

Δεν είναι επομένως ορθό ότι η ΠΟΥ έχει δηλώσει ότι υπάρχει μόνο ελάχιστη πιθανότητα να συνδέονται οι δύο ασθένειες. Η απόφαση της Επιτροπής ((Απόφαση αριθ. 96/239/ΕΚ της Επιτροπής της 27ης Μαρτίου 1996, σχετικά με ορισμένα επείγοντα μέτρα προστασίας από τη σπογγώδη εγκεφαλοπάθεια των βοοειδών. ΕΕ αριθ. L 78, της 28.03.1996. )) για την απαγόρευση των εξαγωγών βοοειδών, βοείου κρέατος και ορισμένων προϊόντων βοοειδών από το Ηνωμένο Βασίλειο, ενόσο εκκρεμούσε η συνολική εξέταση της κατάστασης, ήταν μια πλήρως δικαιολογημένη αντίδραση στην επικρατούσα αβεβαιότητα. Αυτό επιβεβαιώθηκε από τα συμπεράσματα της ΠΟΥ, ότι χρειάζονταν περισσότερα στοιχεία από την αποσαφήνηση της κατάστασης.

Η Επιτροπή έχει επίγνωση των επιπτώσεων των ανησυχιών των καταναλωτών για την ΣΕΒ και την V-CJD, στην Κοινότητα και αλλού, επί της κοινοτικής αγοράς βοείου κρέατος στο σύνολό της. Θεωρεί ότι ο καλύτερος τρόπος για τον κατευνασμό των ανησυχιών αυτών είναι να λάβει όλα τα δυνατά μέτρα για να εξασφαλίσει το υψηλότερο επίπεδο προστασίας των καταναλωτών. Τα κοινοτικά μέτρα που έχουν ληφθεί και που σχεδιάζονται συμφωνούν πλήρως με τις συστάσεις της ΠΟΥ.

Η Επιτροπή δεν γνωρίζει να υπάρχει «εκδήλωση CJD». Σύμφωνα με τα τελευταία στοιχεία που είναι διαθέσιμα από τα κράτη μέλη και από την ΠΟΥ, η CJD εξακολουθεί να εμφανίζεται παγκοσμίως με επίπτωση περίπου ένα κρούσμα ανά εκκατομύριο πληθυσμού ετησίως, ανεξαρτήτως της εμφάνισης της ΣΕΒ, άλλων σπογγωδών εγκεφαλοπαθειών των ζώων ή της ύπαρξης ιδιαίτερων διαιτητικών συνηθειών. Η επίπτωση αυτή παραμένει αμετάβλητη αφότου για πρώτη φορά αναγνωρίστηκε η ασθένεια CJD, πριν από 60 και πλέον έτη.